vétthārkaparṇe íti kárṇau haiva táduvāca vétthārkapuṣpe ityákṣiṇī haiva táduvāca vétthārkakośyāvíti nā́sike haiva táduvāca vétthārkasamudgāvityóṣṭhau haiva táduvāca vétthārkadhānā íti dántānhaiva táduvāca vétthārkāṣṭhīlāmíti jihvā́ṃ haiva táduvāca vétthārkamūlamityánnaṃ haiva táduvāca sá eṣò'gnírarko yatpúruṣaḥ sa yó haitámevámagnímarkam púruṣamupā́ste'yámahámagnírarkò'smī́ti vidyáyā haivā̀syaiṣá ātmánnagnírarkáścitó bhavati